Suomalaiset jakautuvat menestyviin ja syrjäytyneisiin, ja se on maan suurin turvallisuusuhka, toteaa hallitus uudessa strategiassaan

Sisäministeriöön perustetaan uhkien ennakointiyksikkö. Viranomaisten voimavaroja lisätään.

Hallitus hyväksyi torstaina sisäisen turvallisuuden strategian, jonka avulla Suomi pyrkii pysymään maailman turvallisimpana maana. Tutkimusten mukaan suomalaisten turvallisuuden tunne on laskenut.

Strategia tarjoaa keinoja vähentää rikollisuudesta, häiriöistä, onnettomuuksista ja kansallisista tai kansainvälisistä ilmiöistä johtuvaa pelkoa tai turvattomuutta.